CELEX: 32013D0082
Language: lv
Date: 2013-02-13 00:00:00
Title: 2013/82/ES: Komisijas Īstenošanas lēmums ( 2013. gada 13. februāris ) par Komisijas apstiprinājumu valsts plāniem par apstiprināšanas sistēmu īstenošanu saskaņā ar Padomes Regulas (EK) Nr. 1224/2009 109. panta 8. punktu (izziņots ar dokumenta numuru C(2013) 651)

15.2.2013   
            
            
               LV
            
            
               Eiropas Savienības Oficiālais Vēstnesis
            
            
               L 44/18
            
         KOMISIJAS ĪSTENOŠANAS LĒMUMS
   (2013. gada 13. februāris)
   par Komisijas apstiprinājumu valsts plāniem par apstiprināšanas sistēmu īstenošanu saskaņā ar Padomes Regulas (EK) Nr. 1224/2009 109. panta 8. punktu
   (izziņots ar dokumenta numuru C(2013) 651)
   (Autentisks ir tikai teksts angļu, bulgāru, dāņu, franču, grieķu, igauņu, itāļu, latviešu, lietuviešu, maltiešu, nīderlandiešu, poļu, portugāļu, slovēņu, somu, spāņu, vācu un zviedru valodā)
   (2013/82/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 20. novembra Regulu (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 109. panta 8. punktu,
   ņemot vērā dalībvalstu valsts plānu par apstiprināšanas sistēmu īstenošanu iesniegšanu,
   tā kā:
   
               (1)
            
            
               Saskaņā ar Regulas (EK) Nr. 1224/2009 109. panta 8. punktu dalībvalstis izstrādā valsts plānu apstiprināšanas sistēmas īstenošanai, kas nodrošina iespēju dalībvalstīm izvirzīt apstiprināšanas un kontrolpārbaužu prioritātes un paredzēt turpmākos pasākumus nesakritību gadījumā, pamatojoties uz riska pārvaldību.
            
         
               (2)
            
            
               Beļģijas Karalistes, Bulgārijas Republikas, Dānijas Karalistes, Vācijas Federatīvās Republikas, Igaunijas Republikas, Īrijas, Spānijas Karalistes, Francijas Republikas, Itālijas Republikas, Kipras Republikas, Latvijas Republikas, Lietuvas Republikas, Maltas Republikas, Nīderlandes Karalistes, Polijas Republikas, Portugāles Republikas, Slovēnijas Republikas, Somijas Republikas, Zviedrijas Karalistes un Lielbritānijas un Ziemeļīrijas Apvienotās Karalistes valsts plāni ir iesniegti Komisijā apstiprināšanai. Tie ir saskaņā ar Regulas (EK) Nr. 1224/2009 109. pantu un 143. līdz 145. pantu Komisijas 2011. gada 8. aprīļa Īstenošanas regulā (ES) Nr. 404/2011, ar ko paredz īstenošanas kārtību Padomes Regulai (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (2). Tāpēc tie būtu jāapstiprina.
            
         
               (3)
            
            
               Šis lēmums ir apstiprinājuma lēmums Regulas (EK) Nr. 1224/2009 109. panta 8. punkta nozīmē.
            
         
               (4)
            
            
               Komisija uzraudzīs valsts plānu piemērošanu attiecībā uz to efektīvu darbību. Ja, pamatojoties uz to verifikāciju, inspekciju un revīziju secinājumiem, kuras Komisija veikusi Regulas (EK) Nr. 1224/2009 X sadaļas ietvaros, ir nepieciešams veikt grozījumus valsts apstiprināšanas plānos, dalībvalstīm būtu attiecīgi jāgroza plāns,
            
         IR PIEŅĒMUSI ŠO LĒMUMU.
   1. pants
   1.   Saskaņā ar Regulas (EK) Nr. 1224/2009 109. panta 8. punktu Beļģijas Karalistes, Bulgārijas Republikas, Dānijas Karalistes, Vācijas Federatīvās Republikas, Igaunijas Republikas, Īrijas, Spānijas Karalistes, Francijas Republikas, Itālijas Republikas, Kipras Republikas, Latvijas Republikas, Lietuvas Republikas, Maltas Republikas, Nīderlandes Karalistes, Polijas Republikas, Portugāles Republikas, Slovēnijas Republikas, Somijas Republikas, Zviedrijas Karalistes un Lielbritānijas un Ziemeļīrijas Apvienotās Karalistes valsts plāni apstiprināšanas sistēmas īstenošanai ir apstiprināti.
   2.   Ja, pamatojoties uz Regulas (EK) Nr. 1224/2009 X sadaļas ietvaros veikto verifikāciju, inspekciju un revīziju secinājumiem, Komisija uzskata, ka saskaņā ar 1. punktu apstiprinātie plāni nenodrošina Regulas (EK) Nr. 1224/2009 109. pantā noteikto pienākumu efektīvu īstenošanu dalībvalstīs, pēc apspriešanās ar attiecīgajām dalībvalstīm tā var pieprasīt veikt grozījumus plānos.
   3.   Pēc Komisijas pieprasījuma atbilstīgi 2. punktam dalībvalstis veic grozījumus apstiprināšanas plānos.
   2. pants
   Šis lēmums ir adresēts Beļģijas Karalistei, Bulgārijas Republikai, Dānijas Karalistei, Vācijas Federatīvajai Republikai, Igaunijas Republikai, Īrijai, Spānijas Karalistei, Francijas Republikai, Itālijas Republikai, Kipras Republikai, Latvijas Republikai, Lietuvas Republikai, Maltas Republikai, Nīderlandes Karalistei, Polijas Republikai, Portugāles Republikai, Slovēnijas Republikai, Somijas Republikai, Zviedrijas Karalistei un Lielbritānijas un Ziemeļīrijas Apvienotajai Karalistei.
   
      Briselē, 2013. gada 13. februārī
      
         
            Komisijas vārdā –
         
            Komisijas locekle
         
         Maria DAMANAKI
      
   
   
      (1)  OV L 343, 22.12.2009., 1. lpp.
   
      (2)  OV L 112, 30.4.2011., 1. lpp.